b'\n_START_ARTICLE_\nLos Campesinos!\n_START_SECTION_\nFormaci\xc3\xb3\n_START_PARAGRAPH_\nEl grup es va formar el 2006 a la Universitat de Cardiff, al principi amb Neil a la guitarra, Ellen al baix, i Ollie a la bateria. Al mar\xc3\xa7 del 2006, Tom s\'uneix a la banda, prenent el rol de Guitarrista principal i compositor de les lletres, seguit posteriorment per Gareth a les veus i glockenspiel, Harriet al viol\xc3\xad i teclats, i finalment Aleksandra a les veus, teclats, i mel\xc3\xb2dica. Segons en Tom, aquest va con\xc3\xa8ixer en Neil despr\xc3\xa9s de sentir-li per casualitat debatent amb Sufjan Stevens en un pub. Les primeres composicions de la banda eren peces llargues amb un estil "post-rock," no obstant aix\xc3\xb2 no hi ha enregistraments d\'aquesta primera \xc3\xa8poca que hagin arribat al p\xc3\xbablic._NEWLINE_La banda duu a terme la seva primera actuaci\xc3\xb3 el 8 de maig del 2006 en un pub nocturn d\'estudiants, i continuan realitzant actuacions amb molt bon acolliment al voltant de Cardiff. Graven una primera Demo amb les can\xc3\xa7ons "Death To Los Campesinos!", "It Started With A Mixx", "Sweet Dreams Sweet Cheeks", i un directe de "You! Me! Dancing!". Les can\xc3\xa7ons es pugen a Internet, refor\xc3\xa7ant aix\xc3\xad la seva popularitat aconseguida gr\xc3\xa0cies al seu en\xc3\xa8rgic directe, i a m\xc3\xa9s s\'emeten al programa de r\xc3\xa0dio "Beth & Huw\'s" de la BBC Radio 1 de Gal\xc2\xb7les. La reputaci\xc3\xb3 de la banda cont\xc3\xadnua creixent, i a l\'agost de 2006 els porta a telonejar al grup canadenc Broken Social Scene.\n_START_SECTION_\nSenzills i EP de debut\n_START_PARAGRAPH_\nAl novembre del 2006, la banda signa amb Wichita Recordings i llancen el seu primer senzill el 26 de febrer del 2007, amb les noves can\xc3\xa7ons "We Throw Parties, You Throw Knives" i "Don\'t Tell Me To Do The Math(s)". A l\'abril la banda signa amb el segell canadenc Arts & Crafts per al llan\xc3\xa7ament a Canad\xc3\xa0 i Estats Units. Al juny del 2007 la banda treu una edici\xc3\xb3 limitada en vinil de 7" de la can\xc3\xa7\xc3\xb3 "You! Me! Dancing!", acompanyada amb una s\xc3\xa8rie de concerts en Bath, Newport, Cardiff i Londres. Amb aquests dos senzills es fa un recopilatori (produ\xc3\xaft per Dave Newfeld, col\xc2\xb7laborador de Broken Social Scene) per al llan\xc3\xa7ament a Am\xc3\xa8rica del Nord com Sticking Fingers Into Sockets el 3 de juliol en el segell Arts & Crafts. La banda s\'embarca en el seu primer tour al voltant del Regne Unit a l\'octubre, precedit pel nou senzill "The International Tweexcore Underground" (publicat el 15 d\'octubre de 2007).\n_START_SECTION_\nHold on Now, Youngster... i We Are Beautiful, We Are Doomed\n_START_PARAGRAPH_\nEl seu \xc3\xa0lbum de debut, titulat Hold on Now, Youngster... es publica al Regne Unit el 25 de febrer de 2008, i als Estats Units l\'1 d\'abril de 2008. A m\xc3\xa9s comencen un tour europeu i nord-americ\xc3\xa0 per publicitar el nou \xc3\xa0lbum. NME puntua l\'\xc3\xa0lbum amb un 6/10, lloant la seva musicalitat per\xc3\xb2 trobant-los a faltar cohesi\xc3\xb3. Per contra altres fonts com Pitchfork Media\xc2\xa0i Drowned in Sound els\xc2\xa0lloen. El grup fa el seu debut en TV a\xc2\xa0Tubridy Tonight el 9 de febrer de 2008._NEWLINE_L\'1 d\'agost de 2008 la banda anuncia que un enregistrament titulat We Are Beautiful, We Are Doomed es llan\xc3\xa7ar\xc3\xa0 abans del final d\'any, i posteriorment es confirma la data del 13 d\'octubre, encara que finalment es retarda al 27 d\'octubre de 2008. La banda ho explica: "No ser\xc3\xa0 un cares-B i rareses o \'les can\xc3\xa7ons que no eren prou bones per a l\'\xc3\xa0lbum juntament amb alguns remixos i enregistraments en directe de l\'escena indie de Cardiff\'; seran deu noves can\xc3\xa7ons que no heu escoltat mai cap de vosaltres." Finalment no es treuen senzills d\'aquest nou enregistrament i la seva distribuci\xc3\xb3 \xc3\xa9s limitada._NEWLINE_El grup anuncia noves dates de gira al Regne Unit per a octubre del 2008 juntament amb No Age i Times New Viking._NEWLINE_A l\'abril del 2009, la banda toca a Argentina, Col\xc3\xb2mbia i Vene\xc3\xa7uela en el seu primer tour per Sud-am\xc3\xa8rica. I donen a M\xc3\xa8xic un dels seus millors concerts tocant a l\'indie-o fest.\n_START_SECTION_\nRomance Is Boring\n_START_PARAGRAPH_\nEl 2009 Los Campesinos! graven un nou \xc3\xa0lbum, Romance Is Boring, a Stamford, Connecticut juntament amb John Goodmanson, en m\xc3\xbaltiples sessions, amb la segona meitat de la seva gira nord-americana encara en marxa. Al maig del 2009 s\'anuncia en el seu blog que estan a punt d\'acabar l\'enregistrament de l\'\xc3\xa0lbum the album i que es mesclar\xc3\xa0 a Gal\xc2\xb7les al juny. S\'anuncia tamb\xc3\xa9 el t\xc3\xadtol de dues can\xc3\xa7ons: "This Is a Flag. There Is No Wind" i "Straight in at 101" El mat\xc3\xad del 2 de juny del 2009 s\'anuncia a la seva p\xc3\xa0gina web que Aleks abandona la banda per tornar als seus estudis, despr\xc3\xa9s d\'una gira per Estats Units a\xc2\xa0l\'agost. El 24 de juny Los Campesinos! anuncien en el seu blog que l\'\xc3\xa0lbum s\'ha completat. Apareix el t\xc3\xadtol de l\'\xc3\xa0lbum i les seves can\xc3\xa7ons (totes menys una), per\xc3\xb2 la banda no pot comentar res sobre aquest tema de moment. Una gira per Regne Unit s\'anuncia pel 6 de juliol del 2009, el primer sense Aleks i amb el nou membre de la banda. Al desembre del 2009 seran teloneros de The Cribs en quatre dates del seu tour per Regne Unit actual. Finalment, sembla que es va fixar la data de publicaci\xc3\xb3 de l\'\xc3\xa0lbum per l\'1 de febrer de 2010, sent precedit per "There Are Listed Buildings", senzill que va sortir el 2 de novembre de l\'any anterior.'